Boy Pablo

Nicolás Pablo Rivera Muñoz (født i 1998), kjent under artistnavnet Boy Pablo, er en vokalist og låtskriver fra Bergen.

Nicolás Pablo Rivera Muñoz vokste opp i Bergen med chilenske foreldre. Han startet prosjektet Boy Pablo i desember 2015 og slapp sin første låt, «Flowers», i januar 2016. I 2017 spilte han på Bergenfest og slapp EP-en Roy Pablo. og Soy Pablo i 2018. I 2017 fikk han 33 millioner YouTube-avspillinger med Everytime.

I 2018 ga han ut sin andre EP, Soy Pablo. Under P3 Gull samme år ble han kåret til årets nykommer. Samme året spilte han også på Øyafestivalen. Han vant prisen for årets gjennombrudd med tilhørende Gramo-stipend under Spellemannprisen 2018 og var i tillegg nominert i klassen indie/alternativ for Soy Pablo.. I 2019 var Boy Pablo den eneste norske artisten som opptrådde på Coachella-festivalen, som er en årlig tredagers musikk- og kunstfestival avholdt i California. Foran Spellemannprisen 2019 ble han nominert i klassen årets musikkvideo for «Feeling Lonely» regissert av Julian Vargas,  og . Han ble nominert til Bendiksenprisen 2019 og til klassene årets artist og årets låt for «Hey girl» foran P3 Gull 2020. Han ga ut sitt første album, Wachito Rico, i oktober 2020. Foran Spellemannprisen 2020 ble han nominert til tre priser: årets internasjonale suksess, årets låtskriver for Wachito Rico og årets musikkvideo for «Hey girl» regissert av . 

Nicolás Muñoz har uttalt at han lar seg inspirere av artister som Sondre Lerche, Mac DeMarco, Veronica Maggio, Tyler The Creator og av 1970-tallsband fra Chile.

Diskografi 
 2017: Roy Pablo (EP), U OK?
 2018: Soy Pablo (EP), U OK?
 2020: Wachito Rico (album), 777 MUSIC

Referanser

Eksterne lenker
 

Personer fra Bergen kommune
Personer fra Bjørnafjorden kommune
Norske sangere
Norske låtskrivere
Vinnere av Spellemannprisen
Fødselsdato ikke oppgitt